
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 112 
                                                               din 27 mai 2021
privind actualizarea componenței Comisiei de circulaţie rutieră pe raza 
administrativ - teritorială a Municipiului Sighișoara
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.943/06.05.2021 și la Consiliul Local Sighișoara cu nr. 14.348/19.05.2021, de referatul de aprobare, înregistrat cu nr. 12.947/06.05.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;       

Având în vedere prevederile Ordonanţei de Urgenţă nr. 195/2002 privind circulaţia pe drumurile publice, republicată, cu modificările şi completările ulterioare;

Având în vedere prevederile Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare;

Ținând cont de prevederile Legii nr. 155/2010, legea poliţiei locale, republicată, cu modificările şi completările ulterioare;

Ținând cont de prevederile Legii nr. 50/1991 privind autorizarea executării lucrărilor în construcții, republicată, cu modificările și completările ulterioare;

Ținând cont de prevederile Hotărârii Consiliului Local Sighișoara nr. 56/30.03.2017 privind actualizarea componenței Comisiei de circulație rutieră pe raza administrativ - teritorială a Municipiului Sighișoara;
Având în vedere prevederile Hotărârii Consiliului Local Sighișoara nr. 188/27.09.2018 privind modificarea componenței Comisiei de circulaţie rutieră pe raza administrativ - teritorială a Municipiului Sighișoara, a cărei componență a fost actualizată prin Hotărârea Consiliului Local Sighișoara nr. 56/30.03.2017;
Având în vedere alegerile locale pentru alegerea autorităților administrației publice locale, desfășurate în data de 27.09.2020, în urma cărora au fost aleși, pentru o perioadă de 4 ani, membrii consiliului local ce vor compune noul Consiliu local Sighișoara, validați de Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;
 Ținând cont de prevederile Ordinului Prefectului Județului Mureș cu nr. 391/26.10.2020 privind constatarea ca legal constituit a Consiliului Local al Municipiului Sighișoara, prin care cu data de 22.10.2020 se declară ca fiind legal constituit Consiliul Local al Municipiului Sighișoara, dată la care acesta a fost convocat în acest scop, în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;   
Văzând prevederile art. 152 alin. (8) din  Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora, durata mandatului viceprimarului este egală cu durata mandatului consiliului local;

Având în vedere încetarea mandatului domnului Toth Tivadar, viceprimar al municipiului Sighișoara, conform art. 152 alin. (8) din Ordonanța de Urgență a Guvernului  nr. 57/2019 privind  Codul  administrativ, cu  modificările  și  completările ulterioare, la data de 22.10.2020, data constituirii noului consiliu local constatată potrivit Ordinului Prefectului Județului Mureș cu nr. 391/26.10.2020 privind constatarea ca legal constituit a Consiliului Local al Municipiului Sighișoara;
Ținând cont de Hotărârea Consiliului Local Sighişoara nr. 204/08.12.2020, prin care a fost ales ca viceprimar al Municipiului Sighişoara, domnul consilier local Burghelea Bogdan - Ioan;
Având în vedere modificarea raportului de serviciu al doamnei Popescu Adina - Gabriela, arhitect șef în cadrul Direcției Generale Arhitect Șef – Municipiul Sighișoara, prin transfer în interesul serviciului;
Având în vedere necesitatea actualizării componenței Comisiei de circulaţie rutieră pe raza administrativ - teritorială a Municipiului Sighişoara, în scopul avizării, analizării şi elaborării de proiecte, lucrări şi orice alte reglementări ce au legătură cu reţeaua stradală a Municipiului Sighişoara şi cu siguranţa circulaţiei;   
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 12.960/06.05.2021, prin care se propune actualizarea componenței Comisiei de circulaţie rutieră pe raza administrativ - teritorială a Municipiului Sighișoara;

         Având în vedere avizele favorabile ale tuturor comisiilor pe domenii de specialitate; 
În temeiul dispozițiilor art. 129 alin. (1), alin. (2) lit. d), alin. (7) lit. k), lit. m), lit. s) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                        H O T Ă R Ă Ş T E:

Art. 1. Se aprobă actualizarea componenței Comisiei de circulaţie rutieră pe raza administrativ -teritorială a Municipiului Sighișoara, astfel:
        1.  Burghelea Bogdan - Ioan  – Viceprimarul Municipiului Sighișoara – președinte;
        2.  Radu Pavel - Puiu – Șef serviciu – Serviciul Monitorizare Servicii de Utilități Publice, Guvernanță Corporativă și Transport Public Local – membru;
        3.  Nerișanu Nicușor - Dorian – polițist local – Compartimentul Poliția Rutieră – Serviciul Public Poliția Locală Sighișoara – membru;
        4.  Dița Ioana – Șeful Biroului Rutier – Poliția Municipiului Sighișoara – membru;
        5.  Maior Gheorghe – Director S.C. Ecoserv Sig S.R.L. – membru;
        6.  Ionescu Aurelian – Șef sector transport – S.C. Apă Termic Transport S.A. – membru;
        7.  Horumb Maria               – consilier local – membru; 
        8.  Gall Ernő                       – consilier local – membru;
        9.  Matei Ovidiu - Daniel   – consilier local – membru.

Art. 2. Celelalte prevederi ale Hotărârii Consiliului Local Sighișoara nr. 56/30.03.2017 privind actualizarea componenței Comisiei de circulație rutieră pe raza administrativ - teritorială a Municipiului Sighișoara, își păstrează valabilitatea.
Art. 3. Cu data adoptării prezentei hotărâri, prevederile Hotărârii Consiliului Local Sighișoara nr. 188/27.09.2018 privind modificarea componenței Comisiei de circulaţie rutieră pe raza administrativ - teritorială a Municipiului Sighișoara, a cărei componență a fost actualizată prin Hotărârea Consiliului Local Sighișoara nr. 56/30.03.2017, își încetează valabilitatea.

            Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, aparatul de specialitate al acestuia și persoanele nominalizate în componența Comisiei de circulație rutieră pe raza administrativ - teritorială a Municipiului Sighișoara.   
 Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Serviciul Public Poliţia Locală;

  1 ex. Poliţia Municipiului Sighişoara;

  1 ex. S.C. Ecoserv Sig S.R.L.;

  1 ex. S.C. Apă Termic Transport S.A.;
  1 ex  doamna consilier local Horumb Maria;
  1 ex. domnul consilier local Gall Ernő;
  1 ex. domnul consilier local Matei Ovidiu - Daniel;
  1 ex. domnul Radu Pavel - Puiu;
  1 ex. domnul Nerișanu Nicușor - Dorian;

  1 ex. doamna Dița Ioana; 
  1 ex. domnul Maior Gheorghe; 
  1 ex. domnul Ionescu Aurelian.  

19 ex.  

B.A. 
